ผมมีอาการคล้ายๆย้ำคิดย้ำทำครับ คิดเรื่องเดิมๆซ้ำๆ ถ้าผมปล่อยไว้ให้ไม่คิดก็จะอึดอัดมาก วันทั้งวันส่วนใหญ่เสียเวลากับการคิดวนเรื่องเดิม ทำให้สนใจสิ่งรอบข้างลดลง โดยส่วนตัวผมไม่อยากใช้ยาครับ ผมจะสามารถแก้ไขด้วยตัวเองได้ไหมครับ และใช้วิธีไหนได้บ้างครับ
สวัสดีค่ะ โรคย้ำคิดย้ำทำ เป็นอาการทางจิตที่ผู้ป่วยจะมีรูปแบบความคิดหรือความกลัวที่ไม่สมเหตุสมผลจนนำไปสู่การทำพฤติกรรมบางอย่างซ้ำไปซ้ำมา เช่น คิดว่ามือสกปรกตลอดเวลาจึงต้องล้างมือบ่อยๆ คิดว่าลืมปิดประตูบ้านหรือเตาแก๊สจึงต้องคอยตรวจตราจนไปทำงานสาย หรือคิดเรื่องใดเรื่องหนึ่งซ้ำไปมามากผิดปกติเป็นต้นการรักษามีทั้งการปรับพฤติกรรม การทำจิตบำบัด การใช้ยาเพื่อช่วยควบคุมอาการ เช่น โคลมิพรามีน เซอร์ทราลีน พาร็อกซีทีน ฟลูวอกซามีน หรือฟลูออกซิทีน เป็นต้น ซึ่งควรอยู่ภายใต้การดูแลของจิตแพทย์หากไม่ต้องการใช้ยา อาจจจะลองปรึกษาจิตแพทย์ดูเบื้องต้น ถ้าอาการไม่ได้เป็นรุนแรงมาก การรักษาก็อาจจะใช้แค่การปรับพฤติกรรมดูก่อนเบื้องต้น โดยการฝึกเผชิญหน้ากับความกลัวทีละน้อย เพื่อช่วยปรับการรับรู้และจัดการกับความวิตกกังวลได้อย่างถูกต้องได้อ่านเพิ่มเติมโรคย้ำคิดย้ำทำ